b"\n_START_ARTICLE_\nFerdinand Bon\xc4\x8da\n_START_SECTION_\n\xc5\xbdivljenje in delo\n_START_PARAGRAPH_\nFerdinand Bon\xc4\x8da (tudi Von\xc4\x8da, Wonczha) je v 19. letu starosti stopil v red manj\xc5\xa1ih bratov. V duhovnika je bil posve\xc4\x8den leta 1817. Bil je katehet v gimnaziji samostana Kostanjevica, tu je pou\xc4\x8deval tudi gr\xc5\xa1\xc4\x8dino, hebrej\xc5\xa1\xc4\x8dino ter Staro in Novo zavezo._NEWLINE_Bon\xc4\x8da je bil znan pridigar. Kot pridigarja so ga vabili tudi v druge kraje. Poleti 1926 je tri zaporedne nedelje po binko\xc5\xa1tih pridigal v \xc5\xa0peteru Slovenov. Te tri pridige je naslednje leto izdal v knjigi Tri pridige sa Sveto leto k'jih je pridgval v'far S.Petra per Natisoni Vidmske Shkofie III. IV. ino V. Nedelo po Binkushtih Svetiga Leto 1826 (knjigo je izdal ljubljanski zalo\xc5\xbenik Jurij Leht; tisk, Celovec, 1827). Napisal je \xc5\xa1e nekaj drugih knjig, leta 1840 pa je poslovenil knji\xc5\xbeico Dru\xc5\xbeba za vedno pomo\xc4\x8d du\xc5\xa1am v vicah. Nedokon\xc4\x8dan rokopis so dokon\xc4\x8dali drugi in ga poslali v pregled gori\xc5\xa1kemu nad\xc5\xa1kofu Franzu Xaverju Luschinu, kar je razvidno iz pripisa na rokopisu\xc2\xa0\xc2\xbbAdmititur. Goritiane 16. novembris 1840. Franz Xav. arehiepiscopus\xc2\xab."